Julie Steinmann

Julie Steinmann (neiuna Vares; 29. september 1883 Põlgaste vald, Võrumaa – 8. detsember 1957 Stockholm) oli eesti ajakirjanik ja naisliikumise tegelane, Naiskodukaitse liige ning poliitik, V Riigikogu liige.

Steinmann töötas õpetajana Eestis ja Peterburis ning lõpetas 1917. aastal Peterburi Kõrgema Kommertsteaduste Instituudi. Ta kirjutas mitmetes ajalehtedes, sealhulgas ka pseudonüümi Käo Orviku all. Steinmann osales paljudes naisorganisatsioonides, oli EÜS Põhjala liige. 

1932. aastast oli Julie Steinmann V Riigikogu liige; Riigikogu koosseisu tegevus lõppes 1934. aastal, volitused peatati 1937.

1936. aastal avaldas Koduse Kasvatuse Instituut Steinmanni brošüüri "Seltskonna suhtumine lapsesse meil ja mujal".

Teise maailmasõja ajal põgenes Julie Steinmann koos perega Rootsi, kus osales Eesti Komitee, Eesti Rahvusnõukogu jpt organisatsioonide tegevuses ning korraldas eesti sõjainvaliidide abistamist põgenikelaagrites Saksamaal.

Välislingid
Julie Steinmanni elulugu Eesti Rahvusraamatukogu kodulehel

Kategooria:Eesti ajakirjanikud
Kategooria:Eesti feministid
Kategooria:V Riigikogu liikmed
Kategooria:Põhiseaduse Elluviimise Rahvarinde poliitikud
Kategooria:Kodumajanduskoja liikmed
Kategooria:EÜS Põhjala liikmed
Kategooria:Eestlased Rootsis
Kategooria:Eesti Punase Risti II järgu II astme teenetemärgi kavalerid
Kategooria:Sündinud 1883
Kategooria:Surnud 1957